CELEX: 62015CN0297
Language: lv
Date: 2015-06-18 00:00:00
Title: Lieta C-297/15: Lūgums sniegt prejudiciālu nolēmumu, ko 2015. gada 18. jūnijā iesniedza Sø-og Handelsretten (Dānija) – Ferring Lægemidler A/S, kas pārstāv Ferring B. V./Orifarm A/S

7.9.2015   
            
            
               LV
            
            
               Eiropas Savienības Oficiālais Vēstnesis
            
            
               C 294/34
            
         Lūgums sniegt prejudiciālu nolēmumu, ko 2015. gada 18. jūnijā iesniedza Sø-og Handelsretten (Dānija) – Ferring Lægemidler A/S, kas pārstāv Ferring B. V./Orifarm A/S
   
   (Lieta C-297/15)
   (2015/C 294/42)
   Tiesvedības valoda – dāņu
   
      Iesniedzējtiesa
   
   
      Sø- og Handelsretten
   
   
      Pamatlietas puses
   
   
      Prasītāja: Ferring Lægemidler A/S, kas pārstāv Ferring B. V.
   
   
      Atbildētāja: Orifarm A/S
   
   
      Prejudiciālie jautājumi
   
   
               1)
            
            
               Vai Eiropas Parlamenta un Padomes 2008. gada 22. oktobra Direktīvas 2008/95/EK (1), ar ko tuvina dalībvalstu tiesību aktus attiecībā uz preču zīmēm, 7. panta 2. punkts un saistītā judikatūra ir jāinterpretē tādējādi, ka preču zīmes īpašnieks var likumīgi iebilst pret to, ka paralēlais importētājs turpināti tirgo zāles, ja importētājs zāles ir pārsaiņojis jaunā ārējā iepakojumā un no jauna piestiprinājis preču zīmi, situācijā, kad preču zīmes īpašnieks ir tirgojis zāles tāda paša tilpuma un tāda paša izmēra iepakojumos visās EEZ valstīs, kurās zāles tiek pārdotas?
            
         
               2)
            
            
               Vai atbilde uz pirmo jautājumu būs atšķirīga, ja preču zīmes īpašnieks gan eksporta valstī, gan importa valstī zāles ir tirgojis, izmantojot divus atšķirīga izmēra iepakojumus (10 vienību iepakojumu un 1 vienības iepakojumu), un importētājs ir iegādājies 10 vienību iepakojumus eksporta valstī un pārsaiņojis tos 1 vienības iepakojumos, uz kuriem pirms preču tirgošanas importa valstī ir no jauna piestiprināta preču zīme?
            
         
      (1)  OV L 299, 25. lpp.